શીર્ષક: તંદુરસ્ત રહેવા માટે આપણે દૂધ-દહીં ત્યાગી દેવાં જોઈએ?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
શું માણસને પોતાના આહાર ઉપર ફેર વિચારણા કરવાની જરૂર છે? 

વીગન આહારનો મતલબ છે- માંસ, પોલ્ટ્રી, માછલી, ડેરી, ઈંડા અને મધ વગર ખાવું. 

આમાં લોકો તમામ પ્રકારનાં ડેરી ઉત્પાદનો એટલે કે દૂધ, દહીં, માખણ, ઘી અને છાશ સુદ્ધાં છોડી દે છે. 

વીગન આની સાથે જ ચામડાં, ઊન અને એટલે સુધી કે મોતીનો ઉપયોગ પણ કરતા નથી. 

આજકાલ છોડ/પ્લાન્ટ્સ આધારિત આહાર પણ ઑનલાઇન ટ્રેન્ડમાં છે. 

જેને સોશિયલ મીડિયા ઉપર વીગન આહારની ફટાફટ પ્રસરતી આકર્ષક તસવીરોથી વધુ બળ મળી રહ્યું છે. 

ચાલો આ વીગન મૂવમેન્ટ વિશે જાણીએ પાંચ વાતો.

વીગનનો ઇતિહાસ 

વીગન સોસાયટીની સ્થાપના બ્રિટનમાં ડોનાલ્ડ વૉટસને 1944માં કરી હતી, તેઓએ 'વીગન' શબ્દનો ઉપયોગ એ 'ડેરીની વસ્તુઓ વગરના શાકાહારીઓ' માટે કર્યો જે ઈંડા પણ ખાતા નથી.  

વૉટસન, ડેરી ઉદ્યોગમાં જાનવરો ઉપર થઈ રહેલા અત્યાચારોથી ખૂબ જ દુ:ખી હતા પરંતુ તેમણે કટ્ટર શાકાહારી જીવનની શરૂઆત ના કરી. 

માંસ વગરનું ભોજન પ્રાચીન ભારત અને પૂર્વીય ભૂમધ્ય સાગરની સંસ્કૃતિમાં અઢી હજાર વર્ષ પહેલાં પ્રચલિત હતું. 

કૉલિન સ્પેંસરના પુસ્તક 'વેજિટેરિયનીઝ્મ: એ હિસ્ટ્રી' અનુસાર ભારતમાં શાકાહારની પરંપરા ચાલતી આવી છે. 

અહીંયા એ હિંદુ ધર્મના રૂપમાં સ્વીકાર્ય છે અને અપરિહાર્ય (ટાળી ન શકાય એ રીતે) રૂપે આ પવિત્ર ગાય અને મૃત્યુ બાદ આત્માઓના એક શરીરમાંથી અન્ય શરીરમાં પ્રવેશ સાથે જોડવામાં આવ્યું છે. 

તમે આ વાંચ્યું કે નહીં?

બૌદ્ધ ધર્મ, હિંદુ ધર્મ અને જૈન ધર્મના અનુયાયી પણ શાકાહારની તરફેણ કરે છે, તેમનું માનવું છે કે મનુષ્યોએ અન્ય જાનવરોના દર્દનું કારણ ન બનવું જોઈએ. 

ઈ.સ. પૂર્વે 500માં યૂરોપમાં યુનાની દાર્શનિક અને ગણિતજ્ઞ પાઇથાગોરસ તમામ પ્રાણીઓ તરફ પરોપકારના હિમાયતીમાંના એક હતા. 

તેઓ માનતા હતા કે માણસનું માંસ ખાવું ખરાબ બાબત છે, એક જીવને મારીને જીવિતને તૃપ્ત કરવાથી એટલે કે અન્ય શરીરને પોતાના શરીરમાં મેળવવાથી માણસમાં લાલચ વધે છે. 

હકીકતમાં, શાકાહારી શબ્દ ચલણમાં આવ્યા પહેલાં, જે લોકો માંસ નહોતા ખાતાં તેમને 'પાઇથાગોરિયન આહાર' લેનારા કહેવામાં આવતા હતા. 

સ્વાસ્થ્ય ઉપર અસર 

બ્રિટનમાં થયેલા એક તાજા સર્વે અનુસાર, માંસની ખપતમાં ઘટાડો કરવામાં રસ ધરાવનારા લોકોમાંથી 49% લોકોએ કહ્યું કે તેઓ આરોગ્યને લીધે આમ કરવાનું પસંદ કરશે. 

કેટલાંક સંશોધનોથી ખબર પડે છે કે રેડ મીટ (બીફ) અને પ્રોસેસ્ડ મીટ (સૉસેઝેસ) ખાવાથી આંતરડાનું કૅન્સર થવાનું જોખમ વધી જાય છે. 

2015માં વિશ્વ...